Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7469

c) Az általa ideiglenes jelleggel feldolgozás céljából kivitt áruk a jelenlegi Közösség területén szabad kereskedelmi forgalomban vannak az EGK-Szerződés 9. cikkének (2) bekezdése értelmében és a jelenlegi Közösség területéről származnak a 802/68/EGK rendeletet és annak végrehajtási rendeletei értelmében. A jelenlegi tagállamok hatóságai csak olyan áruk vonatkozásában engedélyezhetik az e pont rendelkezéseitől való eltérést, amelyeket a Közösségben nem elegendő mennyiségben állítanak elő. Ilyen eltérések csak az érintett tagállamban az előző év folyamán engedélyezett ilyen szabályok hatálya alá tartozó áruk összértékének12 14%-áig engedélyezhetők. A jelenlegi tagállamok negyedévenként közlik a Bizottsággal az ily módon engedélyezett eltérések lényeges adatait, nevezetesen az érintett nem közösségi származású áruk jellegéről, származásáról és mennyiségéről. A Bizottság közli ezt az információt a többi tagállammal.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes